บจ.ไทยลุยลงทุนตปท.สผ.เฮมอนทาราผลิต
ดุสิตธานี ทุ่ม 2,800 ล้าน ผุดโรงแรมรีสอร์ตใจกลางสิงคโปร์ กลุ่มสหพัฒน์ไปฮังการี ด้าน TMC ร่วมทุนลาว
29 ต.ค. 2565

ดุสิตธานี ทุ่ม 2,800 ล้าน ผุดโรงแรมรีสอร์ตใจกลางสิงคโปร์ กลุ่มสหพัฒน์ไปฮังการี ด้าน TMC ร่วมทุนลาว
นางสินี เธียรประสิทธิ์ เลขานุการบริษัท ดุสิตธานี (DTC) เปิดเผยว่า คณะกรรมการบริษัทมีมติอนุมัติให้บริษัทเข้าไปลงทุนในการทำโรงแรม รีสอร์ต และสนามกอล์ฟที่ประเทศสิงคโปร์ ซึ่งจะเป็นโรงแรมขนาด 195 ห้อง วิลลา 8 หลัง 
ทั้งนี้ จะมีการจัดตั้งบริษัทร่วมทุนขึ้นมา คือ บริษัท ดุสิตลากูนา กอล์ฟ รีสอร์ท ด้วยทุน 2,851.20 ล้านบาท ซึ่งจะถือหุ้นโดยบริษัทย่อยคือ ดุสิตธานี พร็อพเพอร์ตี้ ในสัดส่วน 25.01% ใช้เงิน 713 ล้านบาท และอีก 74.99% หรือ 2,138.15 ล้านบาท ถือโดยลากูนาโฮเทลโฮลดิ้ง
“นายสุรเชษฐ์ กมลมงคลสุข ประธานเจ้าหน้าที่บริหาร บริษัท ที.เอ็ม.ซี. อุตสาหกรรม (TMC) กล่าวว่า บริษัทได้ร่วมทุนกับบริษัท SV ก่อสร้างและซ่อมแปลงเคหสถาน ซึ่งเป็นผู้นำธุรกิจในประเทศลาว เพื่อประกอบและผลิตเครื่องจักรไฮดรอลิก ด้วยมูลค่าการลงทุนรวมประมาณ 5.72 ล้านบาท 
บริษัท สหพัฒนาอินเตอร์โฮลดิ้ง (SPI) แจ้งว่า คณะกรรมการอนุมัติให้ร่วมลงทุนในบริษัท ไทยเพรซิเดนท์ฟูดส์ ประเทศฮังการี โดยซื้อหุ้นจากบริษัท ไทยเพรซิเดนท์ฟูดส์ สัดส่วน 10% หรือใช้เงินประมาณ 30 ล้านบาท
นายเทวินทร์ วงศ์วานิช ประธานเจ้าหน้าที่บริหารและกรรมการผู้จัดการใหญ่ บริษัท ปตท.สำรวจและผลิตปิโตรเลียม (PTTEP) กล่าวว่า แหล่งมอนทาราเริ่มผลิตแล้วเมื่อต้นเดือน มิ.ย. ระยะแรกจะค่อยๆ ผลิต 2.1 หมื่นบาร์เรลต่อวัน และจะเพิ่มเป็นประมาณ 3 หมื่นบาร์เรลต่อวัน
น.ส.ดวงกมล เศรษฐธนัง รองกรรมการผู้จัดการใหญ่ สายบัญชีและการเงิน บริษัท ไออาร์พีซี (IRPC) กล่าวว่า บริษัทได้จัดตั้งบริษัท ไออาร์พีซี คลีนพาวเวอร์ ด้วยทุนจดทะเบียน 50 ล้านบาท เพื่อดำเนินกิจการเกี่ยวกับการผลิตไอน้ำ ไฟฟ้า และสาธารณูปโภคอื่นๆ